Likumprojekts

**Grozījumi Jūras kodeksā**

Izdarīt Jūras kodeksā (Latvijas Vēstnesis, 2003, 91.nr.; 2006, 1.nr.; 2007, 56.nr.; 2008, 82.nr.; 2010, 174.nr.) šādus grozījumus:

1. Papildināt **XII nodaļu** ar 56.1 pantu šādā redakcijā:

**„56.1 pants. „Apdrošināšanas pienākums attiecībā uz jūras prasībām**

(1) Latvijas kuģa, kura tilpība ir 300 tilpības vienības vai lielāka,īpašniekam vai citai personai, kura ir atbildīga par kuģa darbību, piemēram, kuģa berbouta fraktētājam, ir pienākums apdrošināt kuģi attiecībā uzjūras prasībām uz kurām attiecas 1976.gada Konvencijā par atbildības ierobežošanu attiecībā uz jūras prasībām, kā tā grozīta ar 1996.gada Protokolu (turpmāk – LLMC) noteiktie ierobežojumi.

(2) Šī panta pirmajā daļā minētās apdrošināšanas summa katram kuģim katrā nelaimes gadījumā ir vienāda ar šī kodeksa 69.panta pirmajā un otrajā daļā un 70.panta pirmajā daļā noteikto attiecīgo atbildības ierobežojuma maksimālo summu.

(3) Šī panta pirmajā daļā minētās apdrošināšanas esamību pierāda ar vienu vai vairākiem dokumentiem, kurus izsniedzis apdrošinātājs (turpmāk **–** dokuments). Dokumentāiekļauj šādu informāciju:

1) kuģa nosaukums, Starptautiskās Jūrniecības organizācijas (IMO) numurs un pieraksta osta;

2) kuģa īpašnieka vai citas personas, kura ir atbildīga par kuģa darbību, piemēram, kuģa berbouta fraktētāja nosaukums un galvenā komercdarbības vieta;

3) apdrošinājuma veids un ilgums;

4) apdrošinātāja nosaukums, mītnes (reģistrācijas) vieta un apdrošināšanas izsniegšanas vieta.

(4) Dokumentā iekļauts teksta tulkojums angļu, franču vai spāņu valodā un tas atrodas uz kuģa.

(5) Šinī pantā paredzētos noteikumus piemēro arī attiecībā uz ārvalstu kuģiem, kuri ienāk Latvijas ostā vai enkurvietā, vai iziet no tās, kā arī atrodas Latvijas teritoriālajā jūrā.

(6) Apdrošināšana šī panta izpratnē ir apdrošināšana ar pašrisku vai bez tā, pašapdrošināšana, kā arī cits līdzīgs finansiālais nodrošinājums.

(7) Šo pantu nepiemēro attiecībā uz valstij piederošiem vai tās lietošanā esošiem kuģiem, kuri tiek izmantoti vienīgi valsts vajadzībām un nekomerciālos nolūkos.”

2. Aizvietot 64.panta pirmajā daļā vārdus „1976.gada Konvencijas par atbildības ierobežošanu attiecībā uz jūras prasībām (LLMC) (turpmāk – Atbildības ierobežošanas konvencija) ” ar vārdiem „LLMC”.

3. Izteikt **66.panta** 1. punktu šādā redakcijā:

„1) prasībām, kas saistītas ar glābšanas atlīdzību, ieskaitot prasības, ja tādas ir, par īpašu kompensāciju saskaņā ar grozītās 1989.gada Starptautiskās glābšanas konvencijas 14.pantu vai iemaksām vispārējās avārijas gadījumā;”

4. Izteikt **69.panta** pirmo un otro daļu šādā redakcijā:

(1) Atbildības robeža attiecībā uz prasībām, kas saistītas ar cilvēka dzīvības zaudēšanu vai viņa veselībai nodarīto kaitējumu, par katru konkrētu gadījumu, izņemot šā kodeksa 70.pantā minētās prasības, tiek noteikta šādā apmērā:
1) 2 miljoni norēķina vienības par kuģi, kura tilpība nepārsniedz 2000 tilpības vienības;
2) par kuģi, kura tilpība ir lielāka par 2000 tilpības vienībām, šīs daļas 1.punktā minētajai summai pieskaita:
a) ja tilpība ir no 2001 līdz 30 000 tilpības vienībām, — par katru vienību 800 norēķina vienības,
b) ja tilpība ir no 30 001 līdz 70 000 tilpības vienībām, — par katru vienību 600 norēķina vienības,
c) par katru vienību, kas pārsniedz 70 000 tilpības vienības, — 400 norēķina vienības.

(2) Atbildības robeža attiecībā uz jebkurām cita veida prasībām par katru konkrētu gadījumu, izņemot šā kodeksa 70.pantā minētās prasības, tieknoteikta šādā apmērā:
1) 1 miljons norēķina vienības par kuģi, kura tilpība nepārsniedz 2000 tilpības vienības;
2) par kuģi, kura tilpība ir lielāka par 2000 tilpības vienībām, šīs daļas 1.punktā minētajai summai pieskaita:
a) ja tilpība ir no 2001 līdz 30 000 tilpības vienībām, — par katru vienību 400 norēķina vienības,
b) ja tilpība ir no 30 001 līdz 70 000 tilpības vienībām, — par katru vienību 300 norēķina vienības,
c) par katru vienību, kas pārsniedz 70 000 tilpības vienības, — 200 norēķina vienības.

5. **70.panta** pirmajā daļā:

aizstāt skaitli „46 666” ar skaitli „175 000”;

izslēgt vārdus „bet tā nedrīkst pārsniegt 25 miljonus norēķina vienību”.

6. Papildināt Pārejas noteikumus ar 9.punktu šādā redakcijā:

„9. Šī kodeksa 56.1 pants stājas spēkā 2012.gada 1.janvārī.”

7. Izteikt nodaļu „Informatīva atsauce uz Eiropas Savienības direktīvu” un tās nosaukumu šādā redakcijā:

„Informatīva atsauce uz Eiropas Savienības direktīvām”

Kodeksā iekļautas tiesību normas, kas izriet no:

1) Padomes 1999.gada 21.jūnija Direktīvas [1999/63/EK](http://eur-lex.europa.eu/LexUriServ/LexUriServ.do?uri=CONSLEG:1999L0063:20090520:LV:HTML) attiecībā uz Nolīgumu par jūrnieku darba laika organizēšanu, ko noslēgusi Eiropas Kopienas Kuģu īpašnieku asociācija (EKKĪA) un Eiropas Savienības Transporta darbinieku arodbiedrību federācija (ESTDAF);

 2) Eiropas Parlamenta un Padomes 2009.gada 23.aprīļa Direktīva 2009/20/EK par kuģu īpašnieku apdrošināšanu pret jūras prasībām.”

Iesniedzējs:

Satiksmes ministrs U.Augulis

Vīza:

Valsts sekretārs A.Matīss

28.04.2011

682

V.Putāne

67062108

vija.putane@lja.lv